**Ministru kabineta rīkojuma projekta „Par valsts dzīvokļa īpašuma pārdošanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts „Par valsts dzīvokļa īpašuma pārdošanu” sagatavots, lai saskaņā ar Publiskas personas mantas atsavināšanas likumā ietverto tiesisko regulējumu atļautu valsts akciju sabiedrībai „Valsts nekustamie īpašumi” pārdot izsolē, ievērojot pirmpirkuma tiesīgās personas tiesības, valsts nekustamo īpašumu – dzīvokļa īpašumu Cēsu ielā 31-12, Valmierā, kas nav nepieciešams valsts pārvaldes funkciju nodrošināšanai. Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, ceturtās daļas 5.punkts, 5.panta pirmā daļa, 9.panta pirmā daļa, 45.panta nosacījumi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projekts „Par valsts dzīvokļa īpašuma pārdošanu” sagatavots, lai saskaņā ar Atsavināšanas likuma 4.panta pirmo daļu, ceturtās daļas 5.punktu, 5.panta pirmo daļu, ievērojot 45.panta nosacījumus, atļautu valsts akciju sabiedrībai “Valsts nekustamie īpašumi” (turpmāk – VNĪ) pārdot izsolē valsts dzīvokļa īpašumu (nekustamā īpašuma kadastra Nr.9601 900 2654) – dzīvokli Nr.12 (telpu grupas kadastra apzīmējums 9601 011 0805 001 012) un pie dzīvokļa īpašuma piederošās kopīpašuma 5351/453270 domājamās daļas no daudzdzīvokļu mājas (būves kadastra apzīmējums 9601 011 0805 001) un zemes vienības (zemes vienības kadastra apzīmējums 9601 011 0805) – Cēsu ielā 31, Valmierā (turpmāk – valsts dzīvokļa īpašums).  Īpašuma tiesības uz valsts dzīvokļa īpašumu Valmieras pilsētas zemesgrāmatas nodalījumā Nr.979-12 nostiprinātas uz valsts vārda Iekšlietu ministrijas personā, lēmuma datumi:  - 23.02.1998. – īpašuma tiesības uz valsts dzīvokļa īpašuma sastāvā esošo dzīvokli Nr.12 un kopīpašuma 5351/453270 domājamām daļām no daudzdzīvokļu dzīvojamās mājas (būves kadastra apzīmējums 9601 011 0805 001) nostiprinātas Latvijas valstij Iekšlietu ministrijas Robežsardzes Valmieras pārvaldes personā, pamatojoties uz 1997.gada 19.decembra pirkuma līgumu Nr.430;  - 28.08.2015. īpašuma tiesības pārreģistrētas Latvijas valstij Iekšlietu ministrijas personā, pamatojoties uz Iekšlietu ministrijas 2013.gada 8.augusta rīkojumu Nr.1-12/1759;  - 11.06.2019. valsts dzīvokļa īpašuma sastāvam pievienotas kopīpašuma 5351/453270 domājamās daļas no zemes vienības ((zemes vienības kadastra apzīmējums 9601 011 0805).  VNĪ lietvedībā 2018.gada 1.novembrī ar reģistrācijas Nr.S/13966 iereģistrēta Iekšlietu ministrijas 2018.gada 30.oktobra vēstule Nr.1-63/551/382-P ar pievienotu valsts dzīvokļa īpašuma atsavināšanas ierosinājumu, kuru Iekšlietu ministrijā 2018.gada 13.jūlijā iesniegusi fiziska persona – valsts dzīvokļa īpašuma īrniece. Iekšlietu ministrija informējusi, ka nekustamais īpašums nav nepieciešams valsts funkciju īstenošanai.  Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem valsts dzīvokļa īpašuma sastāvā ietilpst dzīvoklis (telpu grupas kadastra apzīmējums 9601 011 0805 001 012) 55,30 m2 kopplatībā, kopīpašuma 5351/453270 domājamās daļas no daudzdzīvokļu mājas (būves kadastra apzīmējums 9601 011 0805 001) – Cēsu ielā 31, Valmierā, un kopīpašuma 5351/453270 domājamās daļas no zemes vienības (zemes vienības kadastra apzīmējums 9601 011 0805) – Cēsu ielā 31, Valmierā.  Atbilstoši NĪVKIS datiem dzīvojamā māja (būves kadastra apzīmējums 9601 011 0805 001) ar kopējo platību 6063,5 m2 un zemes vienība (zemes vienības kadastra apzīmējums 9601 011 0805) ar kopējo platību 0,6453 ha ietilpst nekustamā īpašuma (nekustamā īpašuma kadastra Nr.9601 011 0805) Cēsu ielā 31, Valmierā, kas ir daļēji sadalīts dzīvokļa īpašumos, sastāvā.  Zemes vienības ar kadastra apzīmējumu 9601 011 0805 galvenais lietošanas mērķis - trīs, četru un piecu stāvu daudzdzīvokļu māju apbūve, 0,6453 ha platībā, apgrūtinājumi – ceļa servitūta teritorija, 0,0 ha. Uz zemes vienības vēl arī atrodas būve – slēgtais transformatora punkts (būves kadastra apzīmējums 9601 011 0805 002) – Cēsu ielā 31A, Valmierā, kas ietilpst nekustamā īpašuma (nekustamā īpašuma kadastra Nr.9601 511 0801) sastāvā. Īpašuma tiesība uz minēto nekustamo īpašumu nostiprinātas Valmieras pilsētas zemesgrāmatas nodalījumā Nr.100000173042 valsts akciju sabiedrībai “Latvenergo”, lēmuma datums: 29.04.2005. Būves – slēgtā transformatora punkta apbūves laukums -89,40 m2.  Atbilstoši ierakstiem Valmieras pilsētas zemesgrāmatas nodalījumā Nr.979-12 valsts dzīvokļa īpašuma sastāvā esošajam dzīvoklim Nr.12 norādīta platība 53,51 m², kas atšķiras no NĪVKIS valsts dzīvokļa īpašuma sastāvā esošajai telpu grupai (telpu grupas kadastra apzīmējums 9601 011 0805 001 012) norādītās kopējās platības 55,3 m2.  Valsts zemes dienests, skaidrojot minēto platības nesakritību, 10.01.2019. elektroniskā pasta vēstulē informējis, ka NĪVKIS telpu grupu un telpu platības nosakāmas ar precizitāti 0.1 m2, tas ir, ar vienu zīmi aiz komata. Saskaņā ar skaitļu noapaļošanas matemātiskajām prasībā, vispirms tiek noapaļotas visu telpu grupas (dzīvokļa) sastāvā esošo telpu platības un tikai tad šīs platības tiek summētas, iegūstot kopējo telpu grupas (dzīvokļa) platību. Ja telpu grupas (dzīvokļa) sastāvā ir reģistrēta lodžija, balkons vai terase, tad jāņem vērā arī sekojošais - līdz 1998.gada 31.decembrim dzīvokļu kopējās platības noteikšanā tika piemēroti lodžijas, balkona un terases platības pazeminoši koeficienti, lodžijām – 0.5, balkoniem un terasēm - 0.3. Savukārt sākot ar 1999.gada 1.janvāri, nosakot dzīvokļu platības, vairs netiek piemēroti lodžiju, balkonu un terašu platību pazeminošie koeficienti. Ministru kabineta 2015.gada 30.jūnija noteikumu Nr.340 “Noteikumi par Latvijas būvnormatīvu LBN 211-15 “Dzīvojamās ēkas”” 13.punkts nosaka, ka dzīvokļa kopējo platību nosaka, summējot dzīvokļa platību un dzīvokļa ārtelpu - balkonu, lodžiju, terašu – platību.  Telpu grupas kadastrālās uzmērīšanas lietā telpu grupai ar kadastra apzīmējumu 9601 011 0805 001 012 norādītā kopējā platība – 55,3 m2.  Saskaņā ar NĪVKIS datu izdruku 2019.gada 4.jūlijā Valsts dzīvokļa īpašuma kadastrālā vērtība ir 14101 *euro.*  Valsts dzīvokļa īpašums ir izīrēts. 2017.gada 4.janvārī Nodrošinājuma valsts aģentūrā reģistrēts Dienesta dzīvojamās telpas īres līgums Nr.2017/1-īr (turpmāk – Īres līgums), saskaņā ar kuru valsts dzīvokļa īpašums izīrēts fiziskai personai uz darba (dienesta) attiecību laiku ar Valsts robežsardzi un īres līguma termiņu – līdz 2017.gada 31.decembrim. Ar 27.11.2017. vienošanos Nr.1 par grozījumiem Īres līgumā īres termiņš pagarināts līdz 2018.gada 31.oktobrim. Saskaņā ar 2018.gada 23.novembrī noslēgto vienošanos Nr.2018/703-Īr par grozījumiem Īres līgumā valsts dzīvokļa īpašuma Īres līgums tiek noslēgts līdz 2019.gada 31.oktobrim vai līdz nekustamā īpašuma atsavināšanai (Īres līguma 2.1.apakšpunkts). Saskaņā ar Īres līguma 2.2., 2.3.apakšpunkta noteikumiem Īres līgums izbeidzas dienā, kad tiek izbeigtas darba (dienesta) attiecības starp īrnieku un Valsts robežsardzi. Ja darba (dienesta) attiecības ar Valsts robežsardzi tiek izbeigtas pirms Īres līguma 2.1.apakšpunktā noteiktā termiņa, īrnieks piecu darba dienu laikā pēc Īres līguma izbeigšanas nodod izīrētājam izīrētās telpas. Saskaņā ar Īres līguma 2.4.apakšpunkta noteikumiem, Īres līgumu tā darbības laikā pēc izīrētāja pieprasījuma var izbeigt Latvijas Republikas normatīvajos aktos paredzētajos gadījumos un kārtībā, kā arī gadījumos, ja izīrētās telpas nepieciešamas Iekšlietu ministrijas padotības iestāžu funkciju nodrošināšanai. Saskaņā ar Īres līguma 4.pielikumā pievienoto valsts dzīvokļa īpašumā dzīvojošo personu sarakstu, kopā ar fizisko personu, ar kuru noslēgts Īres līgums, valsts dzīvokļa īpašumā dzīvo vēl piecas personas. Saskaņā ar Īres līguma 2.5.punktu, ja īrnieks turpina darba (dienesta) attiecības pēc Īres līguma darbības termiņa beigām, Īres līgums var tikt pagarināts, par ko puses rakstiski vienojas.  Iekšlietu ministrija sniegusi informāciju, ka starp Nodrošinājuma valsts aģentūru un fizisko personu noslēgtais valsts dzīvokļa īpašuma Īres līgums ir noslēgts tiesiski likumā “Par dzīvojamo telpu īri” noteiktajā kārtībā; valsts dzīvokļa īpašumam nav piešķirts dienesta dzīvokļa statuss un “Dienesta dzīvojamās telpas īres līgums“ ir tikai apzīmējums tam, ka dzīvojamās telpas īres līgums noslēgts ar iekšlietu sistēmā nodarbināto (27.03.2019. vēstule Nr.1-89/794).  Saskaņā ar likuma “Par dzīvojamo telpu īri” 6. pantu, ja dzīvojamās telpas īres līgums noslēgts uz noteiktu laiku, līguma termiņam izbeidzoties, īrnieka pienākums ir atbrīvot dzīvojamo telpu, izņemot gadījumu, kad līgumā ietverta saistība, kas paredz īrnieka tiesības prasīt līguma pagarināšanu. Gadījumā, kad līgumā ietverta saistība, kas paredz īrnieka tiesības prasīt līguma pagarināšanu, izīrētājam ir tiesības atteikt īres līguma pagarināšanu, ja: 1) īrnieks nepilda pienākumus, kas noteikti īres līgumā;  2) dzīvojamā telpa nepieciešama īpašnieka vai viņa ģimenes locekļu personiskai lietošanai;  3) dzīvojamā māja ir nojaucama vai arī dzīvojamā mājā (dzīvojamā telpā) jāveic kapitālais remonts saskaņā ar šā likuma 28.3 panta pirmo daļu un 28.4 panta pirmo un otro daļu.  Izīrētāja atteikumu pagarināt dzīvojamās telpas īres līgumu īrnieks var pārsūdzēt tiesā.  Saskaņā ar Atsavināšanas likuma 4.panta ceturtās daļas 5.punktu publiskas personas mantas atsavināšanu var ierosināt īrnieks vai viņa ģimenes loceklis, ja viņš vēlas nopirkt dzīvojamo māju, tās domājamo daļu vai dzīvokļa īpašumu šā likuma 45.panta noteiktajā kārtībā.  Valmieras pilsētas pašvaldības dome nolēmusi nepārņemt valsts dzīvokļa īpašumu pašvaldības īpašumā pašvaldības autonomo funkciju – sniegt palīdzību iedzīvotājiem dzīvokļa jautājumu risināšanā īstenošanai (31.01.2019. lēmums Nr.13 “Par dzīvokļa īpašuma Cēsu ielā 31-12, Valmierā, pārņemšanu pašvaldības īpašumā”, prot.Nr.2, 10.§).  Ņemot vērā minēto, to, ka VNĪ rīcībā nav informācijas par valsts dzīvokļa īpašuma nepieciešamību kādai citai valsts pārvaldes institūcijai valsts funkciju nodrošināšanai saskaņā ar Valsts pārvaldes iekārtas likumu, VNĪ Īpašumu izvērtēšanas komisija nolēmusi konceptuāli atbalstīt Iekšlietu ministrijas valdījumā esošā nekustamā īpašuma (nekustamā īpašuma kadastra nr.9601 900 2654) Cēsu ielā 31-12, Valmierā, virzīšanu atsavināšanai, nemainot valdītāju un noteiktā kārtībā sagatavot un virzīt attiecīgu Ministru kabineta rīkojuma projektu (29.11.2018. sēdes prot. Nr.IZKP-18/50 4.1.apakšpunkts un 17.01.2019. sēdes prot.Nr.IZKP-19/3, 4.1.apakšpunkts).  Rīkojuma projekta 1.punktā minētā valsts dzīvokļa īpašuma atsavināšanu saskaņā ar Atsavināšanas likuma 4.panta ceturtās daļas 5.punktu ierosinājis valsts dzīvokļa īpašuma īrnieks.  Valmieras pilsētas zemesgrāmatas nodalījumā Nr.979, kurā ierakstīts nekustamais īpašums Cēsu ielā 31, Valmierā (nekustamā īpašuma kadastra Nr.9601 011 0805), nav atzīmes par dzīvokļu īpašnieku pirmpirkuma tiesību pastāvēšanu.  Atbilstoši Atsavināšanas likuma 9.panta pirmajā daļā noteiktajam deleģējumam, valsts nekustamo īpašumu atsavināšanu organizē VNĪ.  Saskaņā ar Atsavināšanas likumā 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu mājaslapā internetā un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu mājaslapā internetā, VNĪ mājaslapā ievieto arī pārdodamā valsts nekustamā īpašuma izsoles noteikumus. Rīkojot elektronisko izsoli, sludinājumu ievieto arī elektronisko izsoļu vietnē (Atsavināšanas likuma redakcijā, kas stāsies spēkā 2019.gada 16.jūlijā).  Saskaņā ar Atsavināšanas likuma 45.pantu, atsavinot valsts vai pašvaldības īpašumā esošu viendzīvokļa māju vai dzīvokļa īpašumu, par kuru lietošanu likumā "Par dzīvojamo telpu īri" noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Īrnieks vai viņa ģimenes locekļi var pirkt īrēto viendzīvokļa māju vai dzīvokļa īpašumu, ja:  1) īrnieks un viņa ģimenes locekļi ir noslēguši notariāli apliecinātu vienošanos par to, kurš vai kuri no viņiem iegūs īpašumā īrēto viendzīvokļa māju vai dzīvokļa īpašumu;  2) tiesā nav celta prasība par īres līguma izbeigšanu.  Ja īrnieks vai viņa ģimenes locekļi mēneša laikā no piedāvājuma saņemšanas dienas nepaziņo par pirmpirkuma tiesību izmantošanu, izīrētu viendzīvokļa māju vai dzīvokļa īpašumu atsavina šajā likumā noteiktajā kārtībā.  Rīkojuma projekts paredz nekustamā īpašuma valdītājam uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas – nodošanas aktu.  Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.  Atsavināšanas likuma 30. pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā.  Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem.  Tādēļ VNĪ valsts nekustamā īpašuma pirkuma līgumā paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, nekustamā īpašuma tiesiskais valdītājs izsniedz pircējam 30 (trīsdesmit) dienu laikā pēc visu saistību izpildes pret pārdevēju.  Rīkojuma projekts attiecas uz publiskās pārvaldes politiku. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, Iekšlietu ministrija, Nodrošinājuma valsts aģentūra, VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ja valsts dzīvokļa īpašumu nenopērk īrnieks vai viņa ģimenes locekļi - jebkurš tiesību subjekts - fiziska un juridiska persona, kurai piemīt tiesībspēja un rīcībspēja un kura vēlas piedalīties izsolē un iegādāties valsts dzīvokļa īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekta tiesiskais regulējums administratīvo slogu neietekmē. |
| 4. | Atbilstības izmaksu monetārs novērtējums | Projekta tiesiskais regulējums atbilstības izmaksas nerada. |
| 5. | Cita informācija | Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt rīkojuma projekta atbilstību faktiskajai un tiesiskajai situācijai, nodrošinot rīkojuma izpildē iesaistīto pušu tiesiskās intereses. Personas datu apstrāde ir nepieciešama, lai izpildītu Atsavināšanas likumā VNĪ deleģēto uzdevumu – organizēt valsts mantas atsavināšanas procesu, ievērojot Atsavināšanas likuma 4.panta ceturtajā daļā minēto personu pirmpirkuma tiesības. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | **2019** | | Turpmākie trīs gadi (*euro*) | | | | |
| **2020** | | **2021** | | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav  precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1. valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar | | | | | | |
| 8. Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2019.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2019.gadam” 42. panta septīto daļu izlietojami valsts īpašumā un VNĪ pārvaldīšanā esošo vidi degradējošo objektu sakārtošanai. Līdzekļi, kas 2019. gadā netiks izlietoti valsts īpašumā un VNĪ pārvaldīšanā esošo vidi degradējošo objektu sakārtošanai, līdz 2019. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā/*Tiesību aktu projekti*.  Sludinājums par valsts nekustamā īpašuma izsoli tiks publicēts oficiālajā izdevumā „Latvijas Vēstnesis” ‑ institūcijas, kas organizē nekustamā īpašuma atsavināšanu – VNĪ mājas lapā un attiecīgās pašvaldības teritorijā izdotajā laikrakstā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, Iekšlietu ministrija, Nodrošinājuma valsts aģentūra, VNĪ. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Finanšu ministrs J.Reirs

Rozenberga 67024608

[Liga.Rozenberga@vni.lv](mailto:Liga.Rozenberga@vni.lv)